สวัสดีค่ะ ขอถามหน่อยคะ พอดีแฟนมีอาการคัน และเจ็บที่อวัยวะเพศ วิเคราะห์ว่าเป็นโรคหนองใน ให้ยา Azithromycin แบบ 4 Capsule ละ 250 ผ่านมาเกือบจะอาทิตย์แล้ว ทำไมยังรู้สึกคันอยู่เลย แบบนี้คือหายไหมคะ หรือต้องไปหาอีกรอบ
สวัสดีค่ะ หนองในเป็นโรคติดต่อทางเพศสัมพันธ์ชนิดหนึ่งเกิดจากการติดเชื้อแบคทีเรีย จะมีอาการบริเวณอวัยวะเพศเช่นมีปัสสาวะแสบขัด มีแผลที่อวัยวะเพศ โดยมีทั้งที่เป็นหนองในแท้ และหนองในเทียม โดยอาการคล้ายกัน มักรักษาไปด้วยกันการรักษาคือใช้ยาฆ่าเชื้อแบบฉีดที่จะรักษาเชื้อหนองในแท้ และแพทย์มักจะให้ยารักษาหนองในเทียมซึ่งก็คือยา doxycycline หรือ Azithromycin มารับประทานด้วย เนื่องจากหนองในแท้และหนองในเทียมมักเกิดร่วมกัน หลังรับประทานยา ผู้ป่วยส่วนใหญ่ก็มักจะหายขาดจากโรค ในบางรายที่รับประทานยาไปแล้ว ยังมีอาการของโรคอยู่อาจเกิดจากการดื้อยาหรือยาไม่ตรงกับโรค ควรกลับไปพบแพทย์ที่รักษาอีกครั้งแนะนำมีเพศสัมพันธ์แบบป้องกันด้วยถุงยางอนามัย และควรพาผู้ที่เรามีเพศสัมพันธ์ด้วยไปรักษา ไม่เช่นนั้นเชื้อก็ติดกันไปติดกันมา ไม่หายขาดซักที